
מחוון למורה · לשון · כיתות ז׳–י״א
מחוון – מאיפה באו מילות הבחירות?
תשובות, תשובות אפשריות והערות לבדיקה

מקורות שנבדקו: משנה, יומא ג, ט; ד, א · ישעיהו כח, כ · דברי הימים ב לה, יב · מילון האקדמיה ללשון העברית ומאמריה ("קלפי ופרגוד"; "מפלגה, סיעה ורשימה"; יחדה ונגדה) · מילונים של יוונית ושל לטינית.
חלק א׳ – הבנת הנקרא
● 1. המשמעות המקורית של קלפי והשימוש בה במקדש
מקור יווני (κάλπις): כד, כלי קיבול – גם כלי שממנו שולפים גורלות.
במקדש ביום הכיפורים היו בקלפי שני גורלות; הכוהן הגדול שלף מתוכה את הגורלות, ועל פיהם נקבע מה ייעשה בכל אחד משני השעירים. (שני פרטים לתשובה מלאה.)
● 2. איזו מילה שאולה מן היוונית?
ב. פֶּתֶק (מן πιττάκιον – לוח כתיבה קטן).
● 3. הקשר בין מצע במקרא למצע של מפלגה
במקרא – מה שפורשים על המיטה כדי לשכב עליו, כלומר בסיס. מצע של מפלגה – הבסיס הרעיוני (עקרונות ותוכניות) שעליו המפלגה "עומדת".
המשותף: בסיס / תשתית שדבר נשען עליו. אפשר לקבל גם השוואה ל-platform.
● 4. מה "משעשע" בשם מפלגה?
השם בא מן השורש פ-ל-ג – חלוקה והתפצלות, אבל כל מפלגה מנסה דווקא לאחד ולאסוף סביבה כמה שיותר בוחרים. (יש להצביע על הניגוד בין משמעות השורש לבין מטרת המפלגה.)
● 5. נכון / לא נכון
א. לא נכון – המילה מופיעה בתנ"ך פעם אחת בלבד (דברי הימים ב לה, יב).
ב. נכון.
ג. לא נכון – יַחְדָּה = קואליציה; החלופה לאופוזיציה היא נֶגְדָּה.
ד. לא נכון – קלפי היא מילה ממין נקבה ("הקלפי נפתחה").
חלק ב׳ – שורשים, בניינים ומשפחות מילים
● 6. השורשים
	המילה
	השורש
	המילה
	השורש

	בְּחִירוֹת
	ב-ח-ר
	כְּנֶסֶת
	כ-נ-ס

	מַצָּע
	י-צ-ע
	נָצִיג
	נ-צ-ג (לקבל גם י-צ-ג)

	מִפְלָגָה
	פ-ל-ג
	רוֹב
	ר-ב-ב

	הַצָּעָה
	י-צ-ע
	הִתְכַּנְּסוּ
	כ-נ-ס



● 7. מבחר ומבחן – אותה משפחה?
דנה אינה צודקת. מִבְחָר – מן השורש ב-ח-ר (בחירה); מִבְחָן – מן השורש ב-ח-ן (בחינה). דמיון בצליל אינו מעיד על שורש משותף; מילים מאותה משפחה חולקות שורש ומשמעות בסיסית.
● 8. שורש ובניין
	הפועל
	השורש
	הבניין

	בָּחֲרוּ
	ב-ח-ר
	פָּעַל (קל)

	נִבְחֲרָה
	ב-ח-ר
	נִפְעַל

	הִתְפַּלְּגָה
	פ-ל-ג
	הִתְפַּעֵל

	הִצִּיעַ
	י-צ-ע
	הִפְעִיל

	הִתְכַּנְּסוּ
	כ-נ-ס
	הִתְפַּעֵל

	מְיַיצֵּג
	י-צ-ג
	פִּעֵל



● 9. משפחת מילים
כ-נ-ס (שלא בטקסט): הִתְכַּנְּסוּת, כְּנִיסָה, הַכְנָסָה, נִכְנַס, מַכְנִיס, מִתְכַּנְּסִים.
פ-ל-ג (שלא בטקסט): פְּלוּגָה, מְפֻלָּג, פִּלֵּג, מִפְלַגְתִּי, פַּלְגָנוּת.
משפט לדוגמה: "חברי הוועדה מתכנסים הערב כדי לספור את הקולות." (כל משפט תקין שעוסק בבחירות.)
● 10. מי לא שייך?
פִּלְפֵּל – שורשו פ-ל-פ-ל (שורש מרובע), ואין לו קשר לחלוקה. שאר המילים מן השורש פ-ל-ג.
חלק ג׳ – מילים שאולות ומילים עבריות
● 11. מיון
	מילים עבריות
	מילים שאולות (והשפה)

	מַצָּע (תנ"ך) · מִפְלָגָה (תנ"ך) · רוֹב (תנ"ך) · כְּנֶסֶת (שורש עברי; לשון חכמים)
	קַלְפִּי – יוונית · פֶּתֶק – יוונית · קוֹאָלִיצְיָה – לטינית · אוֹפּוֹזִיצְיָה – לטינית



● 12. התאמה
קלפי – ד · פתק – ה · מצע – א · מפלגה – ו · כנסת – ב · קואליציה – ג
● 13. "תרגום" עם יחדה ונגדה + עמדה
"חברי הַנֶּגְדָּה הצביעו נגד הצעת החוק של הַיַּחְדָּה."
עמדה: כל עמדה מתקבלת אם יש לה שני נימוקים. דוגמאות: בעד – "מילה עברית קצרה ושקופה; מבינים מיד את המשמעות מן 'יחד' ו'נגד'." נגד – "המילים הלועזיות כבר מוכרות לכולם, והחדשות נשמעות זרות."
חלק ד׳ – דקדוק עם מילות הבחירות
● 14. יחיד ורבים
	יחיד
	רבים
	יחיד
	רבים

	קַלְפִּי
	קַלְפִּיּוֹת
	מִפְלָגָה
	מִפְלָגוֹת

	פֶּתֶק
	פְּתָקִים
	וַעֲדָה
	וַעֲדוֹת

	מַצָּע
	מַצָּעִים
	נָצִיג
	נְצִיגִים



● 15. צירופי סמיכות
	הביטוי
	סמיכות
	סמיכות מיודעת

	ועדה של בחירות
	וַעֲדַת בְּחִירוֹת
	וַעֲדַת הַבְּחִירוֹת

	מצע של מפלגה
	מַצַּע מִפְלָגָה
	מַצַּע הַמִּפְלָגָה

	תיבה של קלפי
	תֵּבַת קַלְפִּי
	תֵּבַת הַקַּלְפִּי

	נציגים של ציבור
	נְצִיגֵי צִבּוּר
	נְצִיגֵי הַצִּבּוּר

	חברים של כנסת
	חַבְרֵי כְּנֶסֶת
	חַבְרֵי הַכְּנֶסֶת



לבדיקה: היידוע בא לפני הסומך בלבד (לא "הוועדת הבחירות"). בנסמך בנקבה ה-ה׳ הופכת ל-ת׳ (ועדה ← ועדת, תיבה ← תבת), ובזכר רבים -ים ← -י (נציגים ← נציגי).
● 16. 3 השגיאות בהודעה
1. נפתח ← נִפְתְּחָה (קלפי – נקבה).
2. וייסגר ← וְתִסָּגֵר (נקבה, עתיד).
3. שלושה מפלגות ← שָׁלוֹשׁ מפלגות (מפלגה – נקבה; שם המספר לנקבה בלי ה׳).
חלק ה׳ – משימת יצירה
● 17. ממציאים מילה
מחוון ‏(4 רכיבים): מילה חדשה ובהירה · שורש עברי קיים שמשמעותו מתאימה · הסבר דרך היצירה (משקל, הלחם או צירוף) · משפט תקין שמשתמש במילה.
דוגמאות לתשובות אפשריות: מדבקת "הצבעתי!" – מַצְבֵּעָה (שורש צ-ב-ע, משקל מַקְטֵלָה כמו מַחְבֵּרָה) · סלפי ליד הקלפי – קַלְפִּיצִלּוּם (הלחם: קלפי + צילום) · התור הארוך מחוץ לקלפי – קַלְפִּיתוֹר (הלחם: קלפי + תור)
לוח הבחירה – מה בודקים
	משימה
	מה מצפים לראות

	5 · חובה – מסבירים לצעירים
	פסקה של 5–6 שורות בשפה פשוטה; שתי מילים לפחות; לכל מילה – מקור (שורש או שפה) ומשמעות ישנה וחדשה; ניסוח במילים של התלמיד, לא העתקה מן הטקסט.

	1 · כרטיסיות
	5 כרטיסיות מדויקות (שורש / שפת מקור + משמעות).

	2 · תעודת זהות
	כל השדות מלאים ונכונים על פי הטקסט; הבחנה בין משמעות ישנה לחדשה.

	3 · אורחות מחו"ל
	שתי מילים לועזיות עם מקור נכון; חלופה עברית שבנויה משורש מתאים ומוסברת.

	4 · ראיון עם הקלפי
	5 שאלות ותשובות שמשלבות מידע נכון מן הטקסט (משנה, יוונית, מין נקבה, "עבודה חדשה").

	6 · משפטים ברבים
	5 משפטים תקינים; צורות רבים נכונות (קלפיות, פתקים, מצעים...) והתאם במין ובמספר.

	7 · ויכוח
	טענה ברורה, שני נימוקים, משפט סיכום, מילות קישור מתאימות.

	8 · מבחר מן ב-ח-ר
	4 מילים נכונות מן השורש (למשל: מִבְחָר כבר בטקסט – לא נחשב; בְּחִירָה, נִבְחֶרֶת, מֻבְחָר, בָּחִיר, בַּחְרָן) ומשפט לכל אחת.

	9 · תשבץ
	6 הגדרות נכונות וברורות; תשבץ פתיר.



דוגמה לפסקת החובה: "המילה קלפי ממש עתיקה: היא באה מיוונית, ושם פירושה כד. במשנה מסופר שבקלפי היו גורלות ביום הכיפורים. היום שמים בה פתקי הצבעה. המילה מפלגה באה מן השורש פ-ל-ג, שפירושו לחלק – מצחיק, כי מפלגה רוצה דווקא לאחד אנשים."
יצרה: רוית ראש בן ישי

